10. ΒΑΣΙΛΙΚΟΝ ΔΙΑΤΑΓΜΑ της 14/14 Απρ. 1952 Περί κατατάξεως του Προσωπικού των Γραφείων Ευρέσεως Εργασίας Αθηνών και Πειραιώς εις το προσωπικόν της Κεντρικής Υπηρεσίας του Υπουργείου Εργασίας. Έχοντες υπ’ όψιν τας διατάξεις της παρ. 1 του άρθρ. 17 του υπ’ αριθ. 1671/1951 Α. Νόμου «περί Υπουργικού Συμβουλίου και Υπουργείων», προτάσει των Ημετέρων Υπουργών επί του Συντονισμού, Εργασίας και Οικονομικών, μετά γνώμην του Συμβουλίου Επικρατείας και σύμφωνον τοιαύτην του Ανωτάτου Συμβουλίου Δημοσίων Υπηρεσιών, απεφασίσαμεν και διατάσομεν. Κατατάσσομεν εις το προσωπικόν της Κεντρικής Υπηρεσίας του Υπουργείου Εργασίας και επί τω ω κέκτηται βαθμώ και μισθώ το εκ Δημοσίων τακτικών και εκτάκτων υπαλλήλων, προσωπικόν των Γραφείων Ευρέσεως Εργασίας Αθηνών και Πειραιώς, αι αρμοδιότητες των οποίων δυνάμει του άρθρ. 60 του υπ’ αριθ. 1846/51 Α. Νόμου «περί Κοινωνικών Ασφαλίσεων» περιήλθον εις το Ίδρυμα Κοινωνικών Ασφαλίσεων. Εις τον Ημέτερον επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος. 